section_heading: Povijest
paragraph_text: Da je područje današnje župe ranije bilo gusto naseljeno potvrđuje i činjenica da su nekad na tom istom prostoru postojale čak 4 župe! 1334. godine se spominje župa Bl. Dj. Marije na posjedu Bradna, pače dvije župe. Naime, spominje se i crkva sv. Ladislava, vezano uz Bradnu, što bi odgovaralo Ladislavu Sokolovačkom. Te dvije župe bile su 1501. godine u okviru Kalničkog arhiđakonata. Isprave spominju župu Sv. Križa sa sjedištem in Velyka, danas u Gornjem Križu. Tada se uz župu Sv. Križa na Velikoj spominje i župa u Domanjkušu, tada obje župe u donjem dijelu Komarničkog arhiđakonata. Tek 1591. godine spominje se župa Topolovec (Topolovecz) u donjem dijelu Komar- ničkog arhiđakonata.